Ma'z oc'h koumanantet da Délérama o peus gallet lenn ur pennad diwar benn ur 'sokiologour' eus Liverpool o ouestlañ e vuhez d'ar foot, ha marteze oc'h bet sabatuet 'veldon gant pegen pell e c'hell an dud mont e-barzh an afer, evel ur relijion, un doare da vevañ. 'Culture Foot' a ditl Télérama, ar pennoksimoron hervezon. Met diouzh ar c'hiz e seblant bezañ, pelloc'h eget Kib ar Bed; trawalc'h eo selaou eus ar pezh a ginnig L. Chatel (e-touez soñjoù fall all) evit an Deskadurezh-Stad: sport goude-merenn ! Youc'hoù ! Poan am eus o kompren e vefe lakaet ar sport ken uhel en deskadurezh. Mens sana in corpore sano, sañset, gwir eo, met marteze e vefe mat ober war-dro ar mens un tammig, n'eus ket tu da lavar e vefe gwall uhel al live hollek.